Nova (nimi)

Nova on naisen etunimi. Se pohjautuu latinan sanaan nova, joka on feminiinimuoto adjektiivista ’uusi’.

Digi- ja väestötietoviraston mukaan Nova on vuoteen 2020 mennessä ollut Suomessa virallisena etunimenä noin 210 naisella ja noin 20 miehellä. Suurin osa Nova-nimisistä on syntynyt 2010-luvulla. 

Vuodesta 2020 alkaen Novalla on ollut nimipäivä suomenruotsalaisessa kalenterissa 12. syyskuuta. Nimi esiintyy myös Helsingin yliopiston almanakkatoimiston julkaisemassa koirien nimipäiväkalenterissa; siinä Novan nimipäivä on uudenvuodenaattona 31. joulukuuta.

Tunnettuja Nova-nimisiä
Nova Pilbeam (1919–2015), brittiläinen näyttelijä

Lähteet

Etunimet